《次韵庆充避暑水西寺》
宋代·范成大

佳晨出西郭，仰视天宇清。
乐哉旷土怀，浩浩吞四溟。
新涨忽勇退，篱落粘枯萍。
风幡招客游，旷望隔苹汀。
仆夫厉清深，竹舆竦亭亭。
波翻石凿落，尚带蛟龙腥。
华堂入松竹，德人占聚星。
脱帽飞羽觞，颓放解天刑。
时当行火令，草腐亦化萤。
炎官纷陆梁，空飞赤云俜。
遥知垄上耘，暴背愁白丁。
兹游岂易得，未用叹沉冥。

作者简介：范成大（1126-1193），字至能，号称石湖居士。汉族，平江吴县（今江苏苏州）人。南宋诗人。谥文穆。从江西派入手，后学习中、晚唐诗，继承了白居易、王建、张籍等诗人新乐府的现实主义精神，终于自成一家。风格平易浅显、清新妩媚。诗题材广泛，以反映农村社会生活内容的作品成就最高。他与杨万里、陆游、尤袤合称南宋“中兴四大诗人”。